stanford-oval/wikipedia huggingface dataset:
מערות בדסה

| --- | --- |
אזור כניסה עם עמודים והשער של אולם הצ'איטיה
אזור כניסה עם עמודים והשער של אולם הצ'איטיה
 מידע כללי
 מדינה:  הודו הודו
 מיקום:  סמוך ללונאוולה (אנ') במדינת מאהאראשטרה בהודו
 קואורדינטות:  18°43′17″N 73°32′06″E﻿ / ﻿18.721401°N 73.535086°E﻿ / 18.721401; 73.535086
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימערות בדסה(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימערות בדסה(למפת מהאראשטרה רגילה) מומבאימערות בדסה(למפת מהאראשטרה מוגדלת) מומבאימערות בדסה
מערות בדסה (במראטהית: बेडसे लेणी, באנגלית: Bedse Caves) הן קבוצה של מערות בודהיסטיות חצובות בסלע (אנ') סמוך ללונאוולה (אנ') במדינת מאהאראשטרה בהודו. חציבת המערות מיוסות לתקופת שושלת סאטווהאנה במאה הראשונה לפני הספירה. המערות שוכנות כ-9 קילומטר ממערות בהאג'ה. מערות נוספות באזור הן מערות קרלה ומערות נאשיק.
ישנן שתי מערות עיקריות. המערה הידועה ביותר היא הצ'איטיה (אולם תפילה - מערה 7) עם סטופה גדולה יחסית, המערה השנייה היא המנזר או הוויהארה (מערה 11). הם מסומנים על ידי שפע של מוטיבים דקורטיביים של גוואקשה (אנ') או קשת צ'איטיה.
מיקום

מערות בדסה שוכנות על נתיב סחר ישן ברמת דקאן ליד הרי גהט המערביים; מנזרי המערות של קרלה ובהאג'ה נמצאים במרחק של קילומטרים ספורים בלבד משם. העיירה הגדולה הבאה היא לונאוולה (אנ') על קו הרכבת מומבאי-פונה. משם או מתחנת הרכבת המקומית קמשט, המערות נגישות בקלות באמצעות מונית או ריקשה ממונעת. עם זאת, ההגעה למערות עצמן מחייבת טיפוס לגובה של כ-35 מטרים.
היסטוריה

מכיוון שהמתחם אינו מעוטר ברובו, מתחם המנזר הבודהיסטי מתוארך למאה ה-1 לפני הספירה. אזור הכניסה הדקורטיבי ביותר אך חסר הדמויות, הנושא דמיון רב למנזר מערות קונדנה הממוקם כ-30 ק"מ (בקו אוויר) לצפון-מערב, יכול היה להיות מתוכנן גם מאוחר יותר במאה ה-1 או ה-2 לספירה.
אדריכלות > אזור הכניסה

אחת האטרקציות הרבות של בדסה היא אזור הכניסה המעוצב בצורה עשירה אך כמעט אניקוניסטית (אנ') לאולם הצ'איטיה. כאן שולטים מוטיבים גדולים של גוואקשה (אנ') המסודרים זה לצד זה וזה מעל זה, עם קשתות פרסה מלאות בקמרונות מזויפים מקוצרים; קצוות הקורות של הקמרונות נראים באזור הקדמי. בחלק העליון, כל הקשתות מסתיימות בנקודות שנוצרו משתי קשתות העוברות בכיוונים מנוגדים, ויוצרות את מוטיב קשת המחודדת (אוגי (אנ')) שלא היה ידוע באירופה באותה תקופה וגם בתרבויות מוקדמות אחרות של העולם הישן. שני עמודים מתומנים גדולים ושני חצאי עמודים עם כותרות עגולות גדולות בצורת לוטוס, מעליהם פילים וסצנות מיתונה (אנ') ארוטיות הרוכבים בנפרד על שני בעלי חיים (סוס ושור/תאו), תומכים את מסגרת האבן העשירה בתבליטים של אולם הכניסה. הכניסה הראשית מובילה לחדר הראשי של אולם צ'איטיה; שער נוסף מוביל ישירות למעבר השמאלי, מה שמבטיח פראדקשינה של הסטופה בכיוון השעון.
אדריכלות > אולם הצ'איטיה

אולם הצ'איטיה של בדסה הוא חדר עם ספינה ראשית ושתי ספינות משנה, גובהו רק כ-5.50 מטרים בסך הכל, עם שתי שורות עמודים מוטות מעט לכיוון האמצע, המורכבת מ-26 עמודים מתומנים אך חסרי בסיס וחסרי כותרות הנפגשים מאחורי הסטופה האנוקונית, כך שאפשר לבצע פראדקשינה של הסטופה ללא מגע. הסטופה עצמה, שנחצבה בסלע, מחולקת לשני מקטעים עגולים על ידי שורות של תבליטים של גדרות (וודיקה), המוכתרות על ידי כיפה עם חלק העליון בצורת קובייה ובולט החוצה (הרמיקה) ומטריה (צ'אטרה) הפרושה מעל עמוד אבן (יאסטי). המוט והמטריה מתפרשים לעיתים קרובות כעץ עולמי או כציר העולם. באזור התקרה המקומרת עדיין ניתן לראות עקבות של קורות העץ שתמכו בעבר בקמרון - שהיו חסרות משמעות לחלוטין מבחינה התמיכה במבנה.
אדריכלות > אולם הוויהארה

אולם הוויהארה, שגם תקרתו מקומרת בצורה יוצאת דופן, מורכב מתשעה חדרים חצובים בסלע, שהכניסות אליהם מכוסות בקשתות עיוורות או חלונות עיוורים וממוסגרים על ידי בליטות קיר אנכיות ואופקיות. בין הבליטות מהקיר חצובים בסלע כמה סורגים מזויפים (ג'אלי (אנ')). בין החלונות הכוזבים (גוואקשה) עם הקמרונות הכוזבים המקוצרים לעין, קצות הקורות הבולטים כנראה בתוך הקשת, עוברת גדר אבן (וודיקה) בתבליט, שחוזר על עצמו – תוך כדי שינויים מעטים - מתחת לבסיס הקמרון. החלק האחורי הוא חצי מעוגל (חריג משמעותי בין מערות ויהארה), יוצר הקבלה לאולם הצ'איטיה ובכך אווירה מרחבית כמעט קדושה.
אדריכלות > מקדשים משניים

כ-50 עד 100 מטרים מערבית למתחם הראשי ישנן מספר מערות קטנות יותר, שחלקן גם לא גמורות. באחד מהם שוכנת סטופה פולחנית לא גמורה, בגובה של כ-2.50 מ', הממלאת כמעט את כל החלל.
גלריה

אזור הכניסה
מיתונה (אנ') על גבי שתי בהמות רכיבה
פרטים מאולם הוויהארה
סטופה פולחנית
לקריאה נוספת

Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art, ISBN 0300062176
Michell, George, The Penguin Guide to the Monuments of India, Volume 1: Buddhist, Jain, Hindu, 1989, Penguin Books, ISBN 0140081445
ביאורים

1 2  אניקוניזם הוא האיסור על הכנת ייצוגים של אלים מסוימים או כל הפנתאון או אפילו נביאים, קדושים, או מלומדים בדת מסוימת. יהדות ואסלאם הן דתות אניקוניסטיות, ולעומתן הנצרות במפורש אינה כזו, למעט תקופות של איקונוקלאזם.
↑  הקפה כחלק מהפולחן הדתי
בדסה – אזור הכניסה לאולם צ'איטיה
בדסה – אולם הצ'איטיה עם סטופה
בדסה – אולם ויהארה עם תקרה מקומרת
הרנני אזוודו ז'וניור

הרנני אזוודו ז'וניור (בפורטוגזית: Hernani Azevedo Júnior; נולד ב-27 במרץ 1994) הוא כדורגלן ברזילאי המשחק בעמדת הקשר בגנואה.
השחקן שיחק בקבוצת הכדורגל אתלטיקו פרנאאנסה משנת 2013 ועד דצמבר 2016, עת הוחתם ל-5 שנים בקבוצת הכדורגל "זניט סנקט פטרבורג". שיחק במדי נבחרת ברזיל עד גיל 17 וזכה עימה באליפות דרום אמריקה בשנת 2011.
קריירה > במועדונים

הרנני, יליד העיר סאו גונסלו דו סאפוקאי שבמדינת מינאס ז'ראיס, התחיל את הקריירה המקצועית שלו בגיל 15 בקבוצת הנוער של אתלטיקו פרנאאנסה. הוא שיחק כקשר בקבוצה והושאל לחצי עונה לקבוצה הבוגרת של ז'וינוויל, כשהוא בן 19. עונה לאחר מכן חזר לקבוצת אתלטיקו פרנאאנסה ושיחק במדי הקבוצה מאז. הוא זכה עם הקבוצה באליפות מדינת פרנה בשנת 2016.
ב-15 בדצמבר 2016 עבר הרנני לזניט סנקט פטרבורג, כשהמועדון הרוסי משלם תמורתו לאתלטיקו פרנאאנסה 1,75 מיליון יורו. הרנאני חתם חוזה ל-5 שנים. ב-16 בפברואר 2017 הופיע לראשונה במדי זניט במשחק נגד אנדרלכט הבלגית. במרץ אותה שנה עשה את הופעת הבכורה שלו בליגת העל הרוסית בכדורגל במשחק הליגה נגד צסק"א. באוגוסט 2017 הושאל למשך עונה אחת לסנט אטיין.
ביוני 2018 חזר להרכב זניט. את שער הבכורה הבקיע בהפסד זניט לארסנל טולה במחזור ה-16, במשחק שהסתיים בתוצאה 4:2 לארסנל ב-3 בדצמבר 2018.
ביולי 2019 הושאל לפארמה למשך עונה אחת במהלכה הבקיע את שער הניצחון בשלב 16 האחרונות בגביע. בתום העונה פארמה הפעילה אופציית רכישה ורכשה אותו מזניט תמורת 4,35 מיליון יורו. באוגוסט 2021 הושאל לגנואה.
קריירה > בנבחרת הלאומית

ערך את הופעת הבכורה שלו במדי נבחרת ברזיל עד גיל 17 ב-2011 והגיע עם הנבחרת לתואר אלופת דרום אמריקה.
תארים

אתלטיקו פרנאאנסה
אליפות מדינת פרנה - 2016
נבחרת ברזיל
אליפות דרום אמריקה עד גיל 17: 2011
הערות שוליים

↑  דיווח על מעברו של הרנאני באתר זניט סנקט פטרבורג
↑  Новый Витсель и головная боль Карреры. 5 трансферов РФПЛ, которые уже состоялись
↑  Zenit St Petersburg sign Hernani from Atletico Paranaense
מוסד חופש התוכנה

| --- | --- |

 מדינה:  ארצות הברית 
 מטה הארגון:  ניו יורק 
 מייסדים:  בראדלי מ. קוהן 
 תקופת הפעילות:  7 באפריל 2006 – הווה (18 שנים) 
 www.sfconservancy.org
 
מוסד חופש התוכנה (אנגלית: Software Freedom Conservancy, לגוף אין קשר למוסד לתוכנה חופשית) היא מוסד ללא כוונת רווח אשר מספק תשתית ארגונית למספר מיזמי תוכנה חופשית, כגון Wine - מימוש חופשי למערכת Microsoft Windows וגיט - מערכת ניהול גרסאות מבוזרת. המוסד מאפשר למיזמים, בין השאר, לקבל תרומות. עבור חלקם הוא גם מחזיק נכסים (כגון שמות מתחם). בנוסף לכך, הוא מספק הגנה משפטית חלקית לפעילים במיזם (במסגרת פעילותם במיזם).
מיזם תוכנה יכול להיות חבר אם הוא עוסק בתוכנה חופשית או תיעוד של תוכנה חופשית, וצריך להיות בעל קהילת משתמשים ומפתחים מספיק גדולה.
הוא נוסד ב-3 באפריל 2006 על ידי המרכז המשפטי לחופש התוכנה (Software Freedom Law Center).
מיזמים

אמרוק - נגן מוזיקה לסביבת KDE
ArgoUML - תוכנת מידול ל־UML
בונגו - שרת לניהול דואר אלקטרוני ויומנים
Boost - ספריית הרחבות לשפת ++C
BusyBox - תוכנית אחת שכוללת את כל כלי שורת הפקודה הבסיסיים של יוניקס
Darcs - מערכת ניהול גרסאות מבוזרת
Evergreen - תוכנה לניהול ספריות
Foresight Linux - הפצת לינוקס שמבוססת על מערכת ניהול החבילות Conary
Gevent - ספריית תקשורת לפייתון
גיט - מערכת ניהול גרסאות מבוזרת
אינקסקייפ - תוכנה לעיבוד גרפיקה וקטורית
jQuery - ספריית JavaScript
K-3D - תוכנה לאנימציה לתל־ממדית
Kohana - תשתית כתיבת תוכנה לשפת PHP5
Libbraille ספריית תוכנה לגישה לצגי ברייל
מרקוריאל - מערכת ניהול גרסאות מבוזרת
OpenChange - מימוש חופשי וחלופי לשרת Exchange
PyPy מימוש של מפרש בשפת פייתון
Samba - מימוש חלופי של פרוטוקול SMB ושאר שרותי הקבצים וההזדהות של מיקרוסופט
Selenuim - תוכנה לבדיקה אוטומטית של תוכנה בדפדפנים
Squeak - מימוש ידידותי של שפת SmallTalk
מעבדות Sugar - המפתחות את ממשק המשתמש Sugar אשר בשימוש, בין השאר בOLPC
SurveyOS - פרויקט לשיתוף פעולה בתחומי סקרי קרקע ומידע גאוגרפי
SWIG - תוכנה ליצירת ממשקים לקוד בשפות C ו־C++ עבור שפות תכנות אחרות כגון פרל ופייתון
Twisted - תשתית ליצירת שרת בשפת פייתון
uClibc - ספריית תשתית בסיסית למערכות משובצות
Wine
ארגונים אחרים

למיזמים אחרים יש ארגונים ללא מטרות רווח משלהם. לדוגמה, KDE e.V. של פרויקט KDE, קרן גנום של פרויקט גנום וקרן התוכנה של פייתון עבור שפת פייתון. המוסד הזה ומוסדות דומים חוסכים למיזם עבודה מנהלתית רבה.
בהשוואה לקרן התוכנה אפאצ'י ובמיוחד לפרויקט גנו של המוסד לתוכנה חופשית, מוסד חופש התוכנה לא מכתיב כמעט תנאים למיזמים החברים בו (מלבד תנאים בסיסיים, כמו הדרישה שמדובר בתוכנה חופשית).
ארגון תוכנה לטובת הציבור גם הוא קם לפני מוסד חופש התוכנה. הוא מגלה פחות מעורבות במיזמי החברים, ולא מספק שרותי הגנה משפטית.
ראו גם

תוכנה לטובת הציבור
קרן התוכנה אפאצ'י
המוסד לתוכנה חופשית ופרויקט גנו
חומצה בורית

| --- | --- |

 שם סיסטמטי:  Boric acid, Trihydrooxidoboron
 כתיב כימי:  H3BO3  או B(OH)3
 מסה מולרית:  61.83 גרם/מול
 מראה:  מוצק גבישי לבן
 מספר CAS:  64-19-7
 חומציות:  9.14, 9.2
חומצה בורית (מוכרת גם בתור מי בור, באנגלית: Boric acid) היא חומצת לואיס חלשה על בסיס בור. לרוב משמשת כחומר חיטוי אנטיספטי, חומר הדברה לחרקים, חומר מונע דלקה ובתהליך תפיסת נייטרונים בכורים גרעיניים. מגע של חומצה בורית בלהבות גורם להן להיצבע בירוק.
החומצה B(OH)3 היא אבקה לבנה מסיסה, כמינרל נקראת sassolite. חומצה בורית הוכנה לראשונה על ידי וילהלם הומברג (Wilhelm Homberg) במאה ה-18 על ידי סתירה של בוראקס בחומצה מינרלית. 
B(OH)3 הוא חומצה בשל הימצאות אורביטל p ריק המסוגל לקבל זוג אלקטרונים לא קושר. במים התגובה החומצית תהיה
 B(OH)_{3}+H_{2}O\Rightarrow B(OH)_{4}^{-}+H^{+};pKa=9.24
בחימום ל-170°C נפלטת מולקולת מים ומתקבלת חומצה מטא-בורית metaboric acid HBO2 שמסיסותה במים קטנה. חומצה מטא-בורית ניתכת ב-236°C וכאשר מחממים מעל 300°C מתקבלת חומצה טטרה-בורית או pyroboric acid, H2B4O7
בתמיסה מיימית בריכוזים הגבוהים מ 0.025M וב pH 7–10 נוצרים אניונים פוליבוראטיים, למשל יון הטטרה-בוראט.
4B(OH)4− + 2H+ -----> B4O72− + 9H2O
פרט לטטרה-בוראט ניתן לסנתז גם פולי-בוראטים נוספים כדיבוראט, טרי-בוראט פנטהבוראט וכדומה. מוצאים בפולי-בוראטים גם יחידות משולשות BO3 וגם טטראדרים BO4 ככל שעולה המטען השלילי יש יותר טטראדרים כך למשל ל- KB_{5}O_{8}\bullet 4H_{2}O יש טטראדר BO4 אחד וארבעה משולשי BO3 ואילו ל- Ca_{2}B_{6}O_{11}\bullet 7H_{2}O יש ארבעה טטראדרים BO4 ושני משולשי BO3.
חומצה בורית מגיבה עם כהלים וחומצה גפרתית לקבלת אסטרים B(OR)3 שהם נוזלים שקופים. מתגובה עם פולי-כהלים (אתילן גליקול למשל) נוצרים קלאטים יציבים.
ניטריל

מבנה ניטריל: הקבוצה הפונקציונלית מודגשת בכחול
ניטריל (באנגלית: Nitrile) היא תרכובת אורגנית המכילה את הקבוצה הפונקציונלית C≡N. בתעשייה, משמש השם ציאנו- בשמות תרכובות ניטריל. ניטרילים נמצאים בתרכובות שימושיות רבות, לדוגמה מתיל ציאנוקרילט(אנ') המשמש לייצור דבקים וגומי ניטריל(אנ') המשמש לייצור כפפות נטולות לטקס וברומוקסיניל משמש חומר הדברה.
כפפות ניטריל
יוסי אלרן

| --- | --- |

 לידה:  1 באוקטובר 1967 (בן 57) בריטניה בריטניה 
 שם לידה:  Joseph Godfrey 
 מקום מגורים:  רחובות 
 עיסוק:  איש חינוך, סופר, מרצה, כימאי
 מקום לימודים:  אוניברסיטת בר-אילן
 מנחה לדוקטורט:  קנת' קיי
 מוסדות:  מכון דוידסון לחינוך מדעי    המכללה האקדמית גליל מערבי
 מספר צאצאים:  5 
 תרומות עיקריות
 חדשנות בחינוך ומתמטיקה יצירתית בדגש על פיתוח תכנים, חידות וקורסים מקוונים לילדים
 
יוסי אלרן (נולד ב-1 באוקטובר 1967) הוא איש חינוך, סופר ומומחה למתמטיקה יצירתית ולחדשנות בחינוך. ראש יחידת החדשנות במכון דוידסון לחינוך מדעי ומייסד אתר המכון, מרצה לחדשנות, חשיבה ומתמטיקה יצירתית. כימאי פיזיקלי בהכשרתו.
ביוגרפיה

יוסי אלרן נולד בבריטניה בשם יוסף גודפרי. עלה לישראל בצעירותו ולמד בישיבת נתיב מאיר.
התגייס לצה"ל ב-1985 ושירת כחייל וכקצין ביחידה 8200, ממנה השתחרר ב-1997 בדרגת רב-סרן. תוך כדי שירותו הצבאי למד לתואר ראשון בכימיה באוניברסיטת בר-אילן ועם שחרורו מצה"ל החל ללמוד לתואר שלישי בכימיה תאורטית (במסלול ישיר). עבודת הדוקטורט שלו, שהוגשה ב-2001 בהצטיינות יתרה בהנחיית פרופ' קנת' קיי, עסקה בטיפול סמי-קלאסי בתגובות כימיות.
ביצע מחקרי בתר-דוקטורט בהנחיית פרופ' דוד טנור במכון ויצמן למדע ובהנחיית פרופ' פול ברומר (אנ') באוניברסיטת טורונטו בקנדה, אז עסק בטיפול סמי-קלאסי בדה-קוהרנטיות. עם שובו לישראל ב-2004 הצטרף למכון דוידסון לחינוך מדעי וב-2009 מונה למנהל יחידת הטכנולוגיה החינוכית במכון. ב-2017 כיהן למספר חודשים כמנכ"ל בפועל של מכון דוידסון לחינוך מדעי, ולאחר מכן נכנס לתפקידו הנוכחי כמנהל יחידת החדשנות.
משנת 2020 אלרן מרצה במחלקה לחינוך של המכללה האקדמית גליל מערבי, ובשנים 2022–2023 שימש מרצה במכללת שנקר להנדסה.
מתמטיקה יצירתית

אלרן הוא מהתומכים והדוברים המובילים של השימוש במתמטיקה יצירתית בחינוך מתמטי. הוא פיתח שיטה שבה חידה משמשת כגורם מעורר למסע מעמיק יותר אל המתמטיקה המסתתרת מאחוריה, וזאת בדרך אסוציאטיבית. את השיטה פיתח בהשראת לימודי גמרא, אותם עשה אצל הרב ברוך גיגי בישיבת הר עציון.
הוא יוצרם של קורסים פתוחים מקוונים מרובי משתתפים (MOOC) במתמטיקה יצירתית ותכנים ל-TED-Ed (אנ'), כולל הקורס "מתמטיקה בהתכתבות" לילדים, שפותח לראשונה במכון ויצמן בשלהי שנות ה-80 על ידי פרופ' רוחמה אבן, ד"ר נטע מעוז ואחרים. אלרן חיבר וניהל את התוכנית במשך קרוב לשני עשורים, יחד עם רעייתו מיכל, מומחית לחינוך מתמטי, מדעי המחשב ובלשנות. התוכנית החלה בתור שאלון בסגנון אולימפיאדה שנשלח לכ-200 ילדים באמצעות הדואר, והפך במרוצת השנים ל-MOOC מלא באינטרנט המיועד לילדים בארבע שפות, ואשר בשיאו הגיע ל-5,000 תלמידים.
אלרן הוא מפתחן של חידות מקוריות במתמטיקה יצירתית, ביניהן חידת ה-"Retrolife", התפזורות המיוחדות "חיפוש מספרים ראשוניים" ו-"חיפוש יווני-לטיני" (אשר שתיהן מופיעות בספרו "Lewis Carroll’s cats and rats and other puzzles with long tales" לצד חידות מקוריות נוספות).
השיטה האסוציאטיבית-תלמודית של אלרן מתבטאת בספר זה בכך שכל פרק מוקדש לחידה דרכה "מטיילים" בתחומי מתמטיקה שונים ומגוונים. למשל, הפרק על "קסם פירמידת המספרים" חושף את הקוראים לנושאים כמו חשבון מודלורי, קומבינטוריקה, מספרים צורניים (אנ'), פרקטלים ועוד, ומפגיש את הקורא עם מתמטיקאים מההיסטוריה כמו בלז פסקל וקרל פרידריך גאוס.
הוא מחברן של כמה חידות נייר (המופיעות בספר "The Paper Puzzle Book", אותו כתב עם דייוויד גודמן ואילן גריבי); תרם לתיאוריה של פלקסגונים; חיבר את "כללי יום הדין" (חישוב מהיר בעל-פה של תאריכים) ללוח העברי. בשנים 2007–2009 כתב טור חודשי במתמטיקה יצירתית בשם "קופצים ראש" יחד עם רעייתו מיכל, שפורסם בכתב העת "גלילאו".
בנוסף, הוא פיתח בשיתוף עם TED-Ed אדפטציות לשתי חידות מוכרות: חידת "הביצה הנופלת" וחידת "כלי הנגינה של האסיר".
אלרן הוא חבר ותיק בכינוסי ארגון Gathering 4 Gardner (G4G) (אנ'), העוסק במורשתו של מרטין גרדנר, והוא אף עמד בראש ועדת "celebration of mind" של הארגון במשך שלוש שנים.
פרסים והוקרה

פרס הרמטכ"ל לקצינים מצטיינים (1992)
מלגת קרן וולף לתלמידים מצטיינים בתארים מתקדמים (1997)
פרס רקטור אוניברסיטת בר-אילן לתלמידי תארים מתקדמים מצטיינים (1998)
פרס ההצטיינות של הפקולטה למדעים מדויקים (1999)
פרס פרידמן לפיזיקה כימית (2001)
חבר במעמד מדען צעיר במשלחת הישראלית לכנס לינדאו לזוכי פרס נובל ה-52 (2002)
מצטיין הוראה במכללת שנקר (2023)
חיים אישיים

נשוי למיכל ואב לחמישה, מתגורר ברחובות.
ממייסדי בית הכנסת "אוהל יצחק" ע"ש יצחק רבין ברחובות וכן חבר לשעבר בהנהלת מפלגת מימד (בשנים 1998–2000), ממנה פרש יחד עם עמיתו מהשירות הצבאי מרדכי קידר כמחאה על אי-פרישת המפלגה מהשותפות עם אהוד ברק בעקבות ויתוריו בוועידת קמפ דייוויד.
ספריו

Y. Elran, "Archimedes Stomach and other puzzles you’ll love to digest", World Scientific Press, Singapore (2023).
S. Sherman, A. Schwartz and Y. Elran, "The Secret World of Flexagons - Fascinating Folded Paper Puzzles", CRC press (to be published, 2024).
Y. Elran, "Lewis Carroll’s cats and rats and other puzzles with long tales", World Scientific Press, Singapore (2021).
I. Garibi, D. Goodman and Y. Elran, "The Paper Puzzle Book", World Scientific Press, Singapore (2017).
פרקים בספר "נסו את זה בבית – עושים קסמים עם מספרים וצורות", מאת מדעני מכון דוידסון לחינוך מדעי, הוצאת סיגליות, 2021.
פרקים בספר "השאלות של מדעני מכון העתיד", מאת מדעני מכון ויצמן למדע, הוצאת משכל (ידיעות ספרים), 2017.
הערות שוליים

↑  מידעון להורים, באתר ישיבת בני עקיבא נתי מאיר
1 2 3 4  קורות החיים של יוסי אלרן, באתר המכללה האקדמית גליל מערבי
↑  Math and Science-by-Mail, FutureLearn
↑  מכון ויצמן, מתמטיקה בהתכתבות, באתר הידען, ‏27 בנובמבר 2009
↑  Yossi Elran, Retrolife and The Pawns Neighbors, The College Mathematics Journal, ‏2017
↑  Thane Plambeck (Eds.), Tomas Rokicki, Barrycades and Septoku: Papers in Honor of Martin Gardner and Tom Rodgers, Google Books, ‏2020
↑  Y. Elran and A. Schwartz, Should we call them flexa-bands?, reprinted in New Jersey Mathematics Teachers Journal 80, 2023, עמ' 27-34
↑  יוסי ומיכל אלרן, מגזין "גליליאו", האם ביטול השיטה העשרונית הוא רעיון מופרך?, באתר ynet, 20 בנובמבר 2007
↑  TED-Ed, Can you solve the egg drop riddle? - Yossi Elran, YouTube, ‏2017-11-07
↑  TED-Ed, Can you solve the prisoner boxes riddle? - Yossi Elran, YouTube, ‏2016-10-03
↑  Yossi Elran, Gathering 4 Gardner, ‏2018-06-16
| --- | --- |
בקרת זהויות :  ORCID: 0000-0002-1693-1163  ResearcherID: H-6276-2017
טסמניה 1900 ברלין

| --- | --- |
 תאריך ייסוד:  2 ביוני 1900 
 תאריך פירוק:  1973 
 אצטדיון:  האצטדיון האולימפי של ברלין
 ליגה:  הליגות האזוריות 
 
טסמניה 1900 ברלין (בגרמנית: SC Tasmania 1900 Berlin) היה מועדון כדורגל גרמני מרובע נויקלן בברלין שהתקיים בשנים 1900–1973 והשתתף במשך עונה אחת בלבד בבונדסליגה, עונת 1965/1966, במהלכה צבר 31 משחקים ללא ניצחון וספג 108 שערים, הישגי שיא שליליים בתולדות הליגה.
היסטוריה

המועדון נוסד כ-Rixdorfer TuFC Tasmania1900 ב-2 ביוני 1900. ההערכה היא שמייסדי המועדון עמדו לנדוד לאוסטרליה בסוף המאה ה-19, ולכן הם קראו למועדון שלהם על שם היעד הרצוי המשותף טסמניה.
בשנת 1965, הקבוצה היחידה של ברלין בבונדסליגה, הרטה, נשללה מרישיון ההשתתפות והודחה על הפרת כללי שכר השחקנים בליגה. התאחדות הכדורגל הגרמנית רצתה להשאיר מועדון בעיר ברלין מסיבות פוליטיות וזה הוביל לאחד הפרקים המוזרים ביותר בתולדות הבונדסליגה. קבוצת קרלסרוהה ושאלקה ניסו להימנע מהורדה באמצעות תביעת מקומה של הרטה. לבסוף, הוחלט להשעות את הירידה לעונה אחת ולהגדיל את מספר הקבוצות בליגה מ-16 ל-18 כדי להכיל את שתי הקבוצות שבדרך כלל עלו מהליגות המחוזיות Regionalligen (הליגות האזוריות היו הליגות מתחת לבונדסליגה באותה תקופה). הפוליטיקה של המלחמה הקרה הובילה לצירופה של קבוצת כדורגל מעיר הבירה לשעבר כדי להחליף את הרטה.
המנצחת של הליגה האזורית של ברלין (Regionalliga), טניס בורוסיה ברלין(אנ'), לא הצליחה לעלות לבונדסליגה במקומה עלו באיירן מינכן ובורוסיה מנשנגלדבאך. לאחר שסיימה במקום השני, ספנדאואר SV, סירבה להצעת העלייה, הדרך למועדון השלישי, טסמניה 1900, הייתה ברורה כדי לנצל את ההזדמנות לייצג את ברלין בבונדסליגה. שבועיים בלבד לפני תחילת עונת 1965/66 .
למרות ניצחון 2: 0 בפתיחת העונה על קרלסרוהה באצטדיון האולימפי, הם הפכו לקבוצה הגרועה ביותר בתולדות הליגה. בעונה שכללה 34 משחקים הם ניצחו רק פעמיים. הם כבשו 15 שערים בלבד בזמן שספגו 108 וסיימו את העונה במקום האחרון כשהשיגו רק 8 מתוך 68 נקודות אפשריות. הקבוצה היחידה שלא ניצחה את טסמניה הייתה קייזרסלאוטרן שהוציאה רק שתי תוצאות תיקו (0–0 ו-1–1) נגדם. התוצאה 0–0 בבצנברג הייתה הנקודה היחידה שצברה טסמניה מחוץ לאצטדיון הביתי שלה. כך בעונת 1965/66 טסמניה החזיקה ברצף היסטורי של 31 משחקים (14 באוגוסט 1965 - 21 במאי 1966) בהם לא ניצחה ומהווה הישג שיא שלילי בתולדות הבונדסליגה.
טסמניה הודחה בסוף העונה וחזרה לליגה האזורית של ברלין. למרות שהקבוצה עלתה פעמיים לטורניר ההעפלה בין 1966 ל-1973, הם מעולם לא הצליחו לחזור לבונדסליגה. בשנת 1973 הכריזה על פשיטת רגל.
היסטוריה > טסמניה ברלין

הקבוצה היורשת, SC Tasmania 73 Neukölln הוקמה במקומה והפכה ל-SV Tasmania-Gropiusstadt 1973 בשנת 2000. בעוד הקבוצה הראשונה של המועדון החדש נאלצה להתחיל מחדש בליגה הנמוכה ביותר בשנת 1973 ועלתה במהירות לליגות העליונות, קבוצות הנוער של המועדון הורשו להישאר בליגות בהן שיחקו תחת השם הישן. מאז 2011 מכונה המועדון בשם טסמניה ברלין.
מאמנים לשעבר

גונתר באומן (1963–1964)
פרנץ לינקן (1964–1965)
היינץ-לודוויג שמידט (1965–1968)
גיולה לורנט (1968–1969)
מילאן אנטולקוביץ' (1969–1970)
האנס היפ (1970–1972)
פטר וילהורן (1972–1973)
הערות שוליים

↑  "Forgotten Teams: Tasmania Berlin". 14 באפריל 2012. {{cite web}}:  (עזרה)
↑  "The Immortality of Awfulness". The Blizzard. 1 בדצמבר 2019. אורכב מ-המקור ב-2020-12-11. נבדק ב-18 בדצמבר 2019. {{cite web}}:  (עזרה)
↑
| --- | --- |
בקרת זהויות :  GND: 7750027-1  VIAF: 244358866   WorldCat (עם VIAF): 244358866
אנטולי זינצ'נקו

אנטולי אלכסייביץ' זינצ'נקו (ברוסית: Анато́лий Алексе́евич Зи́нченко; נולד ב-8 באוגוסט 1949, סטאלינסק, רוסיה הסובייטית, ברית המועצות) היה כדורגלן סובייטי בעמדת החלוץ ומאמן עבר. נחשב לשחקן הסובייטי הראשון ששיחק בקבוצה זרה.
ביוגרפיה

זינצ'נקו היה תלמיד בית הספר לכדורגל של מועדון טרקטור מהעיר וולגוגרד, שם החל ללמוד בשנת 1962.
קריירה > משחק

בשנים 1967–1968 שיחק בליגת המשנה באליפות ברית המועצות בהרכב טרקטור. במחצית השנייה של עונת 1968 הוא עבר לשירות צבאי במועדון סק"א מהעיר רוסטוב. בשנת 1972 הוא הוזמן על ידי מאמן זניט יבגני גורנסקי לסגל הקבוצה. בשנת 1975, לאחר שהצטרף לקבוצתו של המאמן הראשי גרמני זונין, עבר לדינמו המקומית. המאמן הבא של זניט, יורי מורוזוב, החזיר את ז'ינצ'נקו לקבוצה.
בשנת 1980, עורך מחלקת הספורט של העיתון האוסטרי Volkstimme, קורט צ'סטקה, יצא לרכוש כדורגלן סובייטי עבור ראפיד הווינאית. לאחר משא ומתן ארוך הציע ראש הספורט הסובייטי, סרגיי פבלוב, את אנטולי זינצ'נקו, שהגיע לווינה ב-28 באוקטובר. התוצאה החיובית של המשא ומתן נבעה במידה רבה מהעובדה שראפיד נחשבה לצוות של "פועלים" באוסטריה והקבוצה הייתה בקשרים חזקים עם המפלגה הקומוניסטית האוסטרית. באופן רשמי, במקביל, ז'ינצ'נקו נרשם כטכנאי ציוד אלקטרוני ונשלח למשימת סחר סובייטית וקאף יבל משכורת מהשגרירות, שכן הכסף ששילמה רפיד הועבר ישירות לברית המועצות. על הצלחותיו במועדון האוסטרי זינצ'נקו זכה בתואר "אמן הספורט של ברית המועצות במעמד הבינלאומי".
שיחק 375 משחקים רשמיים בקריירה שלו וכבש 83 שערים.
קריירה > אימון

לאחר שחזר לברית המועצות בשנת 1983, אימן את קבוצת המפעל "קלימובץ" ו"המשולש האדום", ששיחקו באליפות לנינגרד. לאחר מכן היה מאמן בקבוצות סטרויטל צ'רפובץ, דינמו, זניט, זניט-2 (לנינגרד / סנקט פטרבורג) ומועדון ארזי פטרוזבודסק ואז עבד בבית הספר לכדורגל של נפת קרסנוגווארדייסקי בסנקט פטרבורג. לאחר סיום קריירת האימון שלו, הפך זינצ'נקו למנהל הכללי של הפדרציה לכדורגל של העיר סנקט פטרבורג, היה נציג במנהלת הליגה הרוסית.
תארים והישגים > קבוצתיים > ראפיד וינה

אליפות אוסטריה: 1981/82, 1982/83
זוכה גביע אוסטריה (1982/83)
תארים והישגים > קבוצתיים > סק"א רוסטוב

גמר גביע ברית המועצות (1969, 1971)
הערות שוליים

↑  Первый советский футболист в западном клубе — как это было. Он уехал из «Зенита»
↑  Анатолий Зинченко: «Советский футбол я не подвёл», «Спорт-Экспресс», 18.11.2011
פרש בלי סוס

| --- | --- |
 ארץ מקור:  מצרים 
 מספר פרקים:  41 
 קישורים חיצוניים
 דף התוכנית ב-IMDb
 
פרש בלי סוס (בערבית: فارس بلا جواد, פַארִס בִּלַא גַ'וַאד) הייתה סדרת טלוויזיה בת 30 פרקים ששודרה בטלוויזיה הממלכתית של מצרים בשנת 2002. הסדרה מבוססת על "הפרוטוקולים של זקני ציון", מסמך אנטישמי שנוצר על ידי המשטרה החשאית של האימפריה הרוסית ופורסם בשנת 1905. הסדרה שודרה בחודש הרמדאן, משום שהרייטינג גבוה מאוד בחודש זה, שכן מרבית מקומות הבילוי סגורים ואנשים נוהגים לנוח בביתם עם תום הצום בערבים. הסדרה הופקה במימונו של ארגון חזבאללה בסך שמונה מיליון לירות מיצריות ביוזמתו של השחקן הערבי מוחמד סובחי (אנ').
תוכן הסדרה

העלילה מתרחשת בשנת 1932 במצרים. 15 שנה לפני כן הכריז שר החוץ של בריטניה לורד ארתור ג'יימס בלפור על זכותם של היהודים לבית לאומי בארץ ישראל. כתוצאה מכך מתחיל גל הגירה גדול של אלפי יהודים לארץ ישראל. לידיו של עיתונאי מצרי בשם מוחמד חאפז מגיע עותק של הפרוטוקולים שנתמך על ידי האימפריאליסטים הבריטים, הצרפתים ואף העות'מאנים. חאפז גם מגלה שחמישה אנשים שגילו את הפרוטוקולים וניסו לחשוף אותו נרצחו על ידי היהודים. הבריטים, שמגלים שחפאז יודע על הפרוטוקולים, רודפים אותו ומאלצים אותו לרדת למחתרת.
תגובות > ישראל

סגן שר החוץ מיכאל מלכיאור טען שיש להחזיר את השגריר הישראלי מקהיר, כצעד מחאה דיפלומטי חריף. חבר הכנסת אביגדור ליברמן קרא לנתק את הקשר בין שתי המדינות.
תגובות > ארצות הברית

מחלקת המדינה של ארצות הברית קראה לממשלת מצרים למנוע את שידור הסדרה, אולם שר התרבות המצרי דחה את הדרישה.